Kristiansand,01.08.2011

**Apokjeden AS –**

Postboks 243, 1471 Lørenskog

**kontakt@apotek1.no**

Boots apotek,

PB 413 Skøyen, 0213 Oslo

**apotek@bootsapotek.no**

**Ditt Apotek, Norsk Medisinaldepot AS,**

Postboks 183 Kalbakken, 0903 OSLO

post@nmd.no

**Vitusapotek, Norsk Medisinaldepot AS**
Postboks 183 Kalbakken, 0903 Oslo

**post@vitusapotek.no**

*Brukerorganisasjonene:*

proLAR,LAR nett Norge, Marborg

**VEDRØRENDE** **Forhåndsvarsel - vedtak om trinnprisfor Buprenorfin**

Det vises til brev datert 11. juli 2011, hvor Statens Legemiddelverk forhåndsvarsler om trinnpris på buprenorfin fra 1 september 2011.

Legemiddelverket fattet vedtak om oppføring av Buprenorfin på byttelisten pr 1 april til tross for brukerforeningenes og de fleste LAR sentrenes motforestillinger.

Apotekerforeningen og LAR-organisasjoner rettet i den forbindelse en henvendelse til Helse- og omsorgsdepartementet den 28 mars 2011 (Vedlegg 1) (Vedlegg 2). Helse- og omsorgsdepartementet i sin tur ba om skriftlig tilbakemelding fra de regionale helseforetakene.

Basert på disse tilbakemeldinene skrev Helse- og omsorgsdepartementet et svar til Apotekforeningen den 24 juni 2011. (Vedlegg 2) hvor de blant annet skriver følgende (vår utheving).

Statens legemiddelverk har etter en høringsrunde fattet vedtak om at

buprenorfinpreparater, Subutex og genrika til dette legemidlet, kan byttes på apotek i

henhold til apotekloven § 6-6 annet ledd. Denne beslutningen er basert på en faglig

vurdering om at legemidlene er medisinsk likeverdige. Beslutningen innebærer at

apoteket kan utlevere et kopipreparat når legen har forskrevet Subutex. Slik utlevering

kan ikke skje i strid med legens eller pasientens ønske.

Regionale helseforetak har finansieringsansvaret for de legemidler som inngår i

legemiddelassistert rehabilitering (LAR). Spesialisthelsetjenesteloven § 5-5 og

forskrifter gitt med hjemmel i denne bestemmelsen regulerer egenbetaling for

pasienter i spesialisthelsetjenesten. Etter departementets vurdering er det etter dagens

regelverk ikke anledning til å kreve egenbetaling dersom pasienten motsetter seg bytte

av legemiddel på apotek.

Sett i lys av dette var det overaskende at Statens Legemiddelverk forhåndsvarsler om trinnprisi sitt brev av 11. juli 2011.

Man skal være klar over at vi her snakker om en meget utsatt pasientgruppe. Tillit og forutsigbarhet er en absolutt forutsetning for god pasient - behandler relasjon.

I denne sammenheng kan generisk substitusjon bli en stor utfordring. Et søk på Legemiddelverkets hjemmesider viser at de pt finnes 2 generiske alternativer til Subutex (orginalen). Hvis våre medlemmer stadig får et nytt og ukjent medikament når de henter ut sin resept er vi redd for at dette kan gå utover tilliten til behandlingsapparatet. Det kan også føre til en mer useriøs behandling, og i verste fall at pasientene ikke tar sin medisin og faller tilbake til aktivt misbruk.

Pasienter som står på substitusjonsbehandling er ekstra sårbare for fatale overdoser siden deres toleranse for f.eks. heroin er dramatisk redusert. Hvis de skulle sette en dose tilsvarende det de benyttet før LAR behandlingen er sannsynligheten stor for overdose.

Vi er glade for at Helse- og omsorgsdepartementet har konkudert med at pasientene kan reservere seg mot bytte og at det ikke er anledning til å kreve egenbetaling fra pasienter i LAR hvis disse motsetter seg bytte.

I den forbindelse er vi meget interessert i å få tilbakemelding fra deres apotekkjede på følgende:

* Vil kjedens apotek fortsatt lagerføre orginalen Subutex slik at produktet kan utleveres direkte ved forespørsel ?
* Hvilken informasjon vil kjedens apotek gi til pasienter i forbindelse med vedtak om trinnpris ?
* Vil kjedens apotek opplyse alle pasienter om sin rett til å nekte bytte samt at det ikke kan kreves egenbetaling ?
* Hvilke tiltak vil apotekkjeden iverksette for å sikre at alle pasienter får korrekte opplysninger om alle sine rettigheter ?

Vi ber om å få tilsendt en kopi av alt det informasjonsmateriale kjeden sender ut til sine apotek.

Med vennlig hilsen

Ronny Bjørnestad

pro**LAR**- Nasjonalt forbund for folk i LAR

pro**LAR**

post@prolar.no

MARBORG

post@marborg.no

**LAR** nett Norge-

post@larnett.no